**Hildegard Behrens** (1937–2009) var en tysk operasanger (sopran). 

Behrens ble framfor alt kjent for de dramatiske sopranpartiene i Richard Wagner og Richard Strauss' operaer, men sang også roller fra Weber, Mozart og Alban Bergs operaer.

Løpebane
--------

Hildegard Behrens vokste opp i en medisinerfamilie som den yngste av seks barn. Hun gikk på skole på hjemstedet, Varel, og i Oldenburg. Som alle søsknene i den musikkinteresserte familien lærte hun å spille klaver og fiolin. Etter avlagt examen artium studerte hun først jus i Freiburg im Breisgau og avla den første juridiske statseksamen. Deretter begynte hun på et sangstudium ved musikkhøyskolen i Freiburg og opptrådte for første gang på scenen. 

Det første engasjementet førte henne i 1972 til Deutsche Oper am Rhein i Düsseldorf og Duisburg, hvor hun etter noen mindre roller sang *Marie* i Alban Bergs *Wozzeck*. Hun fikk sitt internasjonale gjennombrudd med rollen *Agathe* i Webers opera *Der Freischütz*. I 1976 sang hun *Giorgetta* i Puccinis opera *Il Tabarro* ved Metropolitan Opera i New York. I 1977 engasjerte Herbert von Karajan henne for hovedrollen i Richard Strauss’ *Salome* ved Salzburger Festspiele, og med det startet hennes verdensomspennende karriere.

Hun sang ved de viktigste operahusene i verden og feiret internasjonal suksess. I 1979 fikk hun rollen som *Sieglinde* i Peter Busses oppsetning av *Die Walküre* og ble med det så populær i Monte Carlo at hun i tilknytning til det fikk flere gjestespill i Düsseldorf, München og New Yorks «Metropolitan». Hun ble legendarisk som *Brünnhilde* i *Nibelungens ring* ved Bayreuther Festspiele i 1980-årene.

Behrens samarbeidet med en rekke store dirigenter, eksempelvis Claudio Abbado, Leonard Bernstein, Karl Böhm, Christoph Eschenbach, Sir John Eliot Gardiner, Herbert von Karajan, Rafael Kubelík, Lorin Maazel, Zubin Mehta, Seiji Ozawa, Esa-Pekka Salonen, Wolfgang Sawallisch, Giuseppe Sinopoli såvel som regissørene Peter Busse, Volker Schlöndorff og Franco Zeffirelli.

Hildegard Behrens døde av en aortaaneurisme under en festivalreise i Tokyo. Hun ble 72 år gammel.

Repertoar
---------

Repertoaret hennes omfattet nesten det hele dramatiske rollespekteret til Wagner og Strauss: *Brünnhilde* *(Nibelungens ring)*, *Isolde* (*Tristan und Isolde*) og *Elektra* (*Elektra*) ble regnes som hennes nøkkelroller, men hun legemliggjorde stadig oftere også dramatiske figurer som tilhører det sene 1900-tallets musikkteater. 

Hennes fortolkninger av tittelfiguren *Katarina Ismailova* fra Sjostakovitsjs *Lady Macbeth von Mzensk* og *Jenůfa* fra Leoš Janáčeks opera med samme navn såvel som *Emilia Marty* fra hans *Die Sache Makropulos* er legendariske. Luciano Berio skrev operaen *Cronaca del Luogo* for henne. Hun oppførte den som åpningsnummer under festspillene i Salzburg i 1999.

Utmerkelser
-----------

* 1986 Bundesverdienstkreuz
* 1994 Bayerischer Verdienstorden
* 1998 Léonie Sonnings musikkpris
* 2003 Prix Herbert von Karajan

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000015890, besøkt 9. oktober 2017[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id behrens-hildegard, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   newsticker.sueddeutsche.de[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑  Sängerin Hildegard Behrens ist tot www.netzeitung.de, 19. august 2009
9. ↑  Obituary Arkivert 23. juli 2011 hos Wayback Machine. Kusatsu International Summer Music Academy & Festival. Official Site

Eksterne lenker
---------------

* (en) Hildegard Behrens på Internet Movie Database Rediger på Wikidata

* (en) Hildegard Behrens hos The Movie Database Rediger på Wikidata
* (en) Hildegard Behrens på Discogs Rediger på Wikidata

* (en) Hildegard Behrens på MusicBrainz Rediger på Wikidata

* (en) Hildegard Behrens på AllMusic Rediger på Wikidata
* Hildegard Behrens' Homepage
* Biografi ved Bayreuther Festspiele
* (de) Verk av og om Hildegard Behrens i katalogen til det tyske nasjonalbiblioteket
* Oppføringer ved *Bayerischen Musiker-Lexikon Online*
* (en) Biografi og fotos på www.bach-cantatas.com

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii **·** Munzinger (iba) **·** MusicBrainz **·** Discogs
 |